‎(ซีรีส์จาก NETFLIX)
‎ข้าไม่เป็นไร
‎มัน…
‎มันแปลกๆ นะ บันนี่
‎วิญญาณเอลด์เวิร์ม
‎ข้าสัมผัสได้ ข้าได้ยิน
‎พวกมันกำลังร้องเพลง
‎ความสามัคคีแห่งการสร้างสรรค์
‎ท่านพ่อ
‎กระบวนการดั้งเดิมซับซ้อนกว่านี้ ‎และโหดร้ายโดยไม่จำเป็น
‎ข้าแค่อยากรู้ว่ามันทำงานยังไง
‎ข้าจำเป็นต้องรู้
‎พ่อไม่ได้มาห้ามลูก
‎พ่อมาเพื่อสอน
‎ใช้จิตใจสื่อออกไป
‎ตามหาเหล่าเอลด์เวิร์ม
‎พวกมันมีมวล…
‎มีรูปร่าง
‎เหมือนข้าจะจับต้องได้เลย
‎เพราะลูกทำเช่นนั้นได้
‎ดึงพวกมันเข้ามาหา
‎มันปลอดภัย
‎กว่าจะถึงเวลานั้น พวกมันก็หยุดลูกไม่ทันแล้ว
‎ทีนี้ก็นึกภาพโลกอย่างที่ลูกอยากให้มันเป็น
‎แต่ก่อนอื่น ลูกต้องปล่อยโลกนี้ไป
‎ข้าไม่เข้าใจ
‎ปล่อยวางทุกอย่างที่หวังไว้กับโลกนี้
‎แค่…
‎อธิษฐานให้มันหายไป
‎มันเจ็บ
‎ข้าทำไม่ได้
‎แต่นี่คือสิ่งที่ลูกต้องการ
‎ลูกมีพลัง
‎อธิษฐานให้ทุกอย่างที่ลูกรักสูญสลายหายไป
‎จงรู้ไว้ว่าลูกจะต้องทำอีกครั้ง และอีกครั้ง ‎จนกว่าจะใช้เตาหลอมได้เชี่ยวชาญ
‎ข้าไม่อยากทำ ไม่มีใครอยากทำได้ลงหรอก
‎ไม่มี สักคน
‎จบบทเรียนแค่นี้
‎เดเวียน
‎นี่ กลับมาก่อน
‎เราเดินอยู่ แล้วเจ้าก็หยุด
‎ข้านึกว่าเจ้าเห็นมังกรลมสักตัว ‎หรืออาจจะหลายตัว
‎แล้วข้าก็เห็นว่าไม่มีนี่ ท้องฟ้าว่างเปล่า
‎เรื่อง "ข้าเป็นเอลด์เวิร์ม" นี่ ‎ชักจะแปลกขึ้นทุกวัน
‎ข้าเห็นอะไรบางอย่าง ใครบางคน
‎หญิงสาว
‎นางไม่ได้พูดอะไร
‎ข้าไม่รู้ด้วยซ้ำว่านางต้องการอะไร
‎แล้วมันดีขึ้นไหม
‎มันคงเป็นอะไรสักอย่าง
‎เดี๋ยวนะ สาวปริศนาอีกคนแล้วเหรอ
‎มันเกิดขึ้นได้ยังไง
‎มาร์ซี่ ข้ารักเจ้า ข้าขอโทษ ข้ารัก…
‎จงมองมา จักรพรรดินีมิรานา
‎จักรพรรดินีเทพแห่งสุริยา
‎จงมองแสงสว่างของท่าน
‎ทรงพระเจริญ
‎ข้ารู้ว่าเจ้ากังวล แต่อย่าเลย
‎ฟังนะ มันอธิบายยาก
‎ตอนเกิดพิธีนี้ในอีกโลก มันไม่ได้เป็นแบบนี้
‎แต่ข้าก็ดีใจ
‎ข้าดีใจที่เจ้าอยู่ที่นี่ ได้ใช้เวลาในวันนี้กับข้า
‎ได้ผลลัพธ์ที่น่าพอใจอีกครั้ง
‎ใช้พลังของมังกรแค่เสี้ยวเดียว ‎ก็อาจจำกัดพลังได้สำเร็จ
‎หยดน้ำจากมหาสมุทร
‎เจ้ากังวล ข้ารู้
‎เตาหลอมทำให้มันเลวร้ายลง
‎แต่…
‎ไม่มีอะไรช่วยให้ดีขึ้นได้
‎คงต้องเป็นตามนั้น
‎โลกกำลังถล่มลงรอบตัวเรา
‎อาณาจักรล่มสลาย อารยธรรมสูญหาย
‎ทั้งภูมิภาคตกอยู่ในสภาพที่อยู่อาศัยไม่ได้
‎จะมีเหตุการณ์แบบฮอปชแตดต์ ‎เกิดขึ้นอีกมากมายในอนาคต
‎แต่เราจะตรึงกำลังไว้
‎เราจะสู้ ช่วยเหลือ และสร้างมันขึ้นมาใหม่
‎แผ่นดินส่วนใหญ่อยู่นอกชายแดนเราไปไกล
‎เราไปทุกที่ไม่ได้ แม้แต่ที่ที่อาจต้องการเราก็ตาม
‎ลูนาคงพยายามบอกว่า
‎กองทัพของจักรวรรดิเริ่มร่อยหรอแล้ว
‎ไม่ว่าจะมีการสงบศึกหรือไม่
‎ไม่ เจ้าพูดถูก กองทัพไม่ใช่คำตอบ
‎แต่เป็นพันธมิตร ‎ความร่วมมือกับราชรัฐแห่งเงามืด
‎ความเกลียดชังในอดีต ‎รังแต่จะนำมาซึ่งความพินาศ
‎ไปพูดแบบนั้นกับพวกเอลฟ์เถอะ ‎พวกนั้นโจมตีเรานะ
‎ข้ารู้ว่าใครโจมตีใคร
‎ข้างนอกมีโลกใบใหม่แล้ว
‎เราทราบดีถึงภารกิจของดราก้อนโฮลด์
‎และเรานับถือพวกท่านด้วยความเคารพสูงสุด
‎แต่ในยามที่ไม่มีวิกฤต
‎ข้าเกรงว่าจะให้เข้าเฝ้าทันทีไม่ได้
‎ข้าก็พยายามบอกอยู่นี่ไง
‎บ้าจริง
‎พวกท่านรู้จักกันแล้วสินะ งั้นข้าขอตัว
‎เดี๋ยว ข้าต้องได้คุยกับนาง
‎ฟังนะ ข้าเข้าใจ
‎เราไม่ได้จากกันในฐานะเพื่อน
‎แต่มีอีกหลายอย่างที่องค์หญิง…
‎จักรพรรดินี
‎จักรพรรดินีต้องทรงทราบ
‎ขอข้าอธิบายด้วยวิธีอื่นแล้วกัน
‎หลายสิ่งเปลี่ยนไปแล้ว
‎เชื่อข้าเถอะ เห็นกี่ครั้งก็ไม่ชิน
‎- ดราก้อนไนต์ ‎- ฝ่าบาท
‎มิรานา
‎ดีใจที่ได้เจอนะ
‎มันแปลกมาก ข้ารู้สึกเป็นตัวเอง
‎ตัวข้าที่เป็นมาตลอด
‎แต่ข้าก็มีความคิดอื่น ‎ความทรงจำอื่น มันแบบ…
‎ไม่รู้สิ
‎- ฝันของคนแปลกหน้า ‎- ใช่
‎สิ่งที่สำคัญกับข้า กับเขา หมายถึงเดเวียนอีกคน
‎- สิ่งที่เขารู้สึก ‎- เจ้าก็รู้สึกเหมือนกัน
‎ข้ามองเจ้าแล้ว…
‎พระเจ้า ทั้งหมดนั่นมันไม่จริงใช่ไหม
‎นั่นมันชีวิตเขา ไม่ใช่ข้า
‎"ร่างเงามังสา" สไลแรคบอกข้าไว้
‎แล้วนี่รู้สึกเหมือนภาพลวงตาไหม
‎ข้าอยากให้เจ้ารู้ไว้ ถ้าเป็นข้า ‎ถ้าข้าคือคนที่มาจากโลกอื่น ไม่ใช่เจ้า
‎ข้าคงทำทุกอย่างไม่ต่างจากเจ้าเลย
‎- ไม่ต่างสักอย่างเดียว ‎- ข้ายอมรับได้แล้ว
‎ข้ากำลังสร้างชีวิต
‎งั้นเจ้าก็ไม่รู้จริงๆ ‎ว่าเกิดอะไรขึ้นกับดวงจันทร์ กับโลก
‎เรื่องนี้เกิดขึ้นในโลกจักรวาลแรก ‎เมื่อนานมาแล้ว
‎เรารอดมาได้ โลกนี้ก็จะรอด
‎ไม่ ไม่รอดหรอก
‎ในอีกไม่กี่เดือน ทั้งหมดนี้ ‎ดาวเคราะห์ทั้งดวงจะหายไป
‎ถึงจะไม่ชอบ นั่นก็คือความจริง
‎แล้วข้าก็ไม่คิดว่าเจ้าจะชอบทางออกของข้านัก
‎ดอกไม้ไม่หันตามดวงจันทร์อีกแล้ว
‎มันกำลังจะตาย
‎เป็นธรรมชาติของมัน เราเปลี่ยนไม่ได้
‎แต่เราอยากเปลี่ยนมันได้
‎ใช่ พ่อรอสัจธรรมอยู่
‎ข้าเข้าใจ
‎ในหุบเขานี้ไม่มีความลับ ไม่ใช่จากพ่อ
‎และเตาหลอมก็ไม่ใช่อุปกรณ์ ‎ที่ควรทำการทดลองยืดเยื้อ
‎ต่อให้เป็นลูกก็เถอะ
‎ข้าไม่เห็นว่ามันเสียหายตรงไหน
‎ถ้าลูกไม่เห็นความเสียหาย ‎ลูกคงไม่พยายามเก็บเป็นความลับ
‎ท่านพ่อไม่ถามข้าด้วยซ้ำ ‎ว่าข้าได้เรียนรู้อะไรมาบ้าง
‎เห็นชัดว่าไม่มี
‎เราไม่ต้องสร้างจักรวาลใหม่ ‎หรือปราบบรรพชีวิน
‎- เราแค่ต้องจัดการปัญหา ‎- จัดการเหรอ
‎เราเข้าถึงมังกร แทนที่จะฆ่ามัน
‎ใช้พลังของมันแค่พอเพียง
‎เพื่อเสริมพลังให้สิ่งมีชีวิตที่กักขังบรรพชีวินไว้
‎และซ่อมแซมโครงสร้างกายภาพของดวงจันทร์
‎- เราถ่วงเวลาเพื่อหาทางออกอย่างถาวร ‎- เป็นไปไม่ได้
‎ท่านพ่อช่วยแกล้งทำเป็นคิดบ้างก็ได้นะ
‎ฟิโลมีน่า เตาหลอมฆ่าลูกได้
‎มันคือเวทมนตร์ แต่ก็ต้องมีค่าตอบแทน
‎มันจะดูดพลังของลูก ชีวิตของลูก
‎ข้ายินดีที่จะเสี่ยง
‎และมันจะปลุกเอลด์เวิร์ม ‎กับลูกๆ ของมันให้ตื่นขึ้น
‎พวกมันจะพิโรธ พวกมันจะเขมือบ ‎แล้วพวกมันก็จะมาที่นี่
‎จนเราเหลือเพียงทางเลือกเดียวที่ไม่อาจคาดคิด
‎ลูกจะเปลี่ยนความสยดสยองหนึ่ง ‎ไปสู่อีกความสยดสยองหนึ่ง
‎ข้าไม่ยอมรับเรื่องนั้นหรอก
‎และนั่นคือนิสัยของลูก
‎ถ้าลูกยังมีความลับที่ไม่มีพิษภัยอะไรอีก ‎พ่อแนะนำให้เล่ามาซะ
‎ข้าต้องบอกเขาสินะ
‎ข้าแค่อยากรู้ว่าต้องทำยังไง
‎พระจันทร์ใหม่
‎ข้าเกือบลืมไปแล้ว
‎ช่วงเวลาไว้อาลัยและรำลึกถึงผู้ล่วงลับ
‎เป็นพิธีกรรมทางศาสนาซึ่ง…
‎อภัยให้ข้าด้วย ท่านเทพธิดา ‎ข้าไม่เคยเฝ้ามองเลย
‎ท่านควรทำนะ
‎ดราก้อนไนต์ ดราก้อนไนต์ของท่าน ‎ข้าก็เกือบลืมเขาไปเหมือนกัน
‎ท่านไม่ลืมสิ่งใดหรอก ไม่มีวัน
‎แค่เขาไม่สำคัญกับท่านอีกต่อไป
‎แต่เขาสำคัญกับข้ามาก
‎ข้าไม่ได้บอกลาเขาเลย
‎ท่านทำตามที่ข้าขอหรือยัง
‎ท่านสารภาพกับฟิโลมีน่าหรือยัง
‎- มันไม่จำเป็นเลย ‎- นางรู้เหรอ
‎ฉลาด เหมือนพ่อของนาง
‎มันสมองที่เลิศล้ำ ‎แต่หัวใจของนางจะทำให้นางล้มเหลว
‎นั่นก็เหมือนพ่อของนาง
‎ข้ารู้จักลูกข้าดี ฟิโลมีน่าหัวแข็งและมุ่งมั่น
‎นางจะใช้ทรัพยากรทุกอย่างที่มี
‎แต่นางจะล้มเหลวเหมือนกับข้า
‎นางได้กลายเป็นภัยต่อตัวเอง
‎นี่สินะ เหตุผลที่ท่านมา
‎- ฟิโลมีน่ารับฟังท่าน ‎- เพราะข้ารับฟังฟิโลมีน่า
‎ถ้าอยากช่วยนาง ก็เลิกฝืนนางซะ
‎ช่วยนาง เป็นพ่อให้นาง
‎ขอโทษนะ มาร์ซี่ ข้าไม่ได้ตั้งใจจะปลุกเจ้า
‎เดเวียนพูดถูก ข้าไม่ชอบทางออกของเขา
‎ขอให้อินโวกเกอร์ช่วย
‎ข้าปากว่าตาขยิบหรือไง
‎ข้าอุตส่าห์พูดไว้สวยหรู ‎เรื่องความเกลียดชังในอดีต
‎แต่ข้ากลับมานั่งตรงนี้ ‎กับความเกลียดชังครั้งเก่าที่สุด
‎ปีศาจแห่งจันทรา
‎เขาต้องรู้แน่ว่าเกิดอะไรขึ้น
‎การที่เขายังไม่แก้ปัญหาบ่งชี้ว่าเขาไม่อาจทำได้
‎แต่เขาอาจจะพอรู้ว่าทำอะไรได้บ้าง
‎อีกด้านหนึ่ง ทั้งหมดนี้คือโลกที่เขาสร้าง ‎โลกความเป็นจริงนี้…
‎นี่อาจเป็นสิ่งที่เขาต้องการ
‎ฝันร้ายนี้อาจเป็นสิ่งที่เขาสร้างขึ้นด้วย
‎แต่ทั้งหมดนั่นก็ไม่สำคัญเลย ใช่ไหม
‎ไม่ว่าเขาจะสร้างหรือไม่
‎เราก็ต้องเข้าใจว่ากำลังสู้กับอะไร
‎เจ้าพูดถูก เจ้าถูกเสมอ
‎สีหน้าแบบนั้นอีกแล้ว
‎- แบบไหน ‎- สีหน้าที่เจ้าทำ
‎เจ้าก้มหัวลง ขมวดคิ้ว
‎มันแปลว่าเจ้ากลัวมาก แต่ก็จะทำอยู่ดี
‎ตัวข้าอีกคนได้เห็นมันบ่อยมาก
‎ในอดีต นี่คงเป็นช่วงเวลาแห่งการภาวนา
‎แต่วันนี้ จักรวาลได้สร้าง ‎โลกที่ข้าไม่มีใครให้ภาวนาถึง
‎ข้าจำชีวิตเขาได้ทั้งหมด
‎ข้าจำได้ว่าเขาตายยังไง
‎สิ่งสุดท้ายที่เขาได้เห็นคือเจ้า
‎ใบหน้าเจ้า
‎แค่นั้นก็เพียงพอ
‎มีเจ้าก็เพียงพอ เขาไม่ต้องภาวนาเลย
‎เตรียมตัวออกเดินทาง
‎ให้ตายสิ นี่เราจะ…
‎ทำแบบนั้นเหรอ
‎เจ้าเข้ามาในบ้านข้าโดยไม่ได้รับเชิญ
‎เรามีธุระกับนายใหญ่ของที่นี่
‎เจ้า
‎เจ้าคือนางนี่เอง ข้ารู้จักเจ้า
‎นางคือหญิงสาวปริศนา
‎เอลด์เวิร์มแห่งเพลิง
‎ท่านพ่อบอกว่ามังกรอาจตอบโต้
‎แต่นี่ไม่ใช่การตอบโต้ที่เขาคิดไว้
‎ท่านพ่อเหรอ
‎ถ้าเจ้ามาหาเขา เจ้าก็มาเสียเที่ยวแล้ว
‎เขาไม่ช่วยเจ้าหรอก
‎แต่บางทีเราอาจช่วยกันได้
‎แนวคิดที่ล้มเหลวเกิดขึ้นอีกครั้ง
‎ตัวตนของข้าเท่านั้น ‎ที่รักษาเอกภาพและคุมเรือนจำแห่งนี้ไว้ได้
‎ข้าไม่ได้มาสู้กับเจ้าหรือกล่อมบรรพชีวิน
‎ข้ามาเพื่อปิดฉาก
‎ตัวตนของข้าจะไม่ยอม ‎ให้มีการก่อกวนเอกภาพมากไปกว่านี้
‎เจ้าต้องหยุด
‎เรือนจำนี้จะยังคงอยู่
‎เสี้ยวจันทร์ถูกพันธนาการ
‎เจ้าจะถูกทำลาย พลังของเจ้าไร้ค่า
‎ข้ากุมพลังที่ยิ่งใหญ่กว่าพลังข้าเอง
‎ข้าขอปลดปล่อยเจ้าจากภาระ ‎และปลดพันธนาการนายของเจ้า
‎ไม่
‎ร่างนี้จะสูญสลายไปไม่ได้
‎ตัวตนของข้าต้องไม่สูญหายไป
‎สิ่งที่หลงเหลือ ‎มีเพียงความโกรธแค้นของจิตไพรมอร์เดียล
‎จุดจบเริ่มขึ้นแล้ว
‎ท่านพ่อของข้าใช้เสาหลักแห่งการสร้างสรรค์ ‎เพื่อสร้างจักรวาลขึ้นมาใหม่
‎ข้าเชื่อว่าเราใช้เสาหลักนั้น ‎ทำสิ่งที่แยบยลกว่าได้
‎ฟื้นฟูความสมบูรณ์ของโครงสร้าง ‎ให้ดวงจันทร์ที่แตกดับ
‎เครื่องจักรนั่น…
‎ข้ารู้จัก ข้าเคยเห็นที่ฟาวล์เฟลล์
‎เตาหลอมเหรอ เจ้าเคยเห็นเหรอ
‎ข้าอยู่ที่นั่น ข้าจำได้ทุกอย่าง
‎น่าสงสัย
‎เครื่องที่เจ้าเห็นต้องมีผู้ครอบครองวิญญาณมังกร
‎เครื่องนี้เข้าถึงวิญญาณได้โดยตรง
‎เข้าถึงที่ว่านี่หมายถึง…
‎ฆ่า ใช่
‎ไม่จำเป็นต้องฆ่าก็ได้ ‎ข้าคิดว่าเราแค่ดึงพลังออกมาได้
‎ใช้พลังโดยไม่ทำลายพวกมัน ‎แค่พอให้ทำการสร้างได้สำเร็จ
‎มันไม่สำคัญอีกต่อไปแล้ว
‎อาร์กวอร์เดนจากไปแล้ว ‎ไม่อาจกักขังสิ่งมีชีวิตเหล่านั้นไว้ได้อีก
‎การทำลายดวงจันทร์ ‎เป็นบทสรุปที่คาดเดาไว้แล้ว
‎ไม่นานก็จะไม่มีสิ่งใดเหลือให้ซ่อมแซม
‎พ่อเปลี่ยนธรรมชาติของลูกไม่ได้
‎แต่พ่อจัดการปัญหาได้
‎ท่านพ่อ ท่านทำอะไรลงไป
‎ไม่ว่าเขาจะทำอะไร เขาจะแก้ไขมัน
‎แม้แต่เซเลเมเนก็รู้ ‎ว่าไม่ควรโจมตีข้าในบ้านของข้าเอง
‎ไม่ เราจะไม่ทำแบบนี้
‎ที่นี่คือบ้านของข้า
‎ข้าไม่ต้องให้ใครมาปกป้อง
‎และข้าจะไม่ต่อรองกับเจ้าอีกแล้ว
‎งั้นก็ตามใจ
‎มิรานา
‎ท่านเป็นเทพอ่อนวัย
‎อายุไม่กี่วัน เพิ่งจะลืมตาดูโลก ‎ท่านยังคลานไม่เป็นด้วยซ้ำ
‎ท่านมันไร้ค่า
‎ที่นี่ ห่างไกลจากพระอาทิตย์ที่มอบพลังให้ ‎ท่านยิ่งกว่าไร้ค่าเสียอีก
‎ข้าไล่พวกมันไปไม่ได้
‎- นั่นมันตัวอะไรกัน ‎- เขาอยากให้ข้าปกป้องเจ้า
‎พวกมันเป็นตัวล่อ แปลว่าเรายังมีเวลา
‎เจ้าทำตามที่ต้องทำเถอะ
‎เตรียมตัวซะ เราจะสู้
‎อะไร…
‎- ข้าช่วยอะไรได้บ้าง ‎- ดูท้องฟ้าไว้
‎โธ่ องค์หญิง
‎ในทุกจักรวาลที่ข้ารู้จัก ท่านไม่เหมือนใคร
‎ถูกสาปเช่นเดียวกับข้า ให้เจ็บปวดกับสิ่งที่สูญเสีย
‎ที่ไม่อาจกล่าวได้ว่าเคยมีอยู่ด้วยซ้ำ
‎ถ้าเผื่อจะปลอบใจท่านได้ ‎ข้าไม่เคยเป็นศัตรูของท่าน
‎ข้าไม่เคยคิดร้ายต่อท่าน
‎ท่านคงรู้ดีว่ามันเป็นยังไงที่รักใครสักคนมากๆ
‎จนไม่มีการเสียสละใดที่เราจะไม่ยอมทำ
‎ไม่มีบาปใดที่เราไม่ยอมก่อ ‎เพื่อปกป้องพวกเขาให้ปลอดภัย
‎ข้าคิดว่าท่านรู้ดี
‎เพราะท่านตามหาข้า ‎ผ่านขอบเขตของความเป็นจริง
‎เพื่อกู้คืนสิ่งที่สูญเสียไป
‎ท่านจะสูญเสียทุกอย่าง…
‎เป็นครั้งสุดท้าย
‎ไม่นะ
‎เราช้าเกินไป
‎เจ้าทำบ้าอะไรน่ะ
‎สิ่งเดียวที่ข้ารู้ว่าทำได้ดี
‎ท่านคิดว่าข้าเป็นปีศาจ ข้ารู้
‎แต่ท่านก็คงทำสิ่งเดียวกัน
‎เป็นใครก็คงทำสิ่งเดียวกัน
‎(สร้างจากวิดีโอเกม DOTA 2 ‎โดย VALVE)
‎คำบรรยายโดย: อธิวัฒน์ เล้าอักษร